Diari Oficial de la Generalitat Valenciana


Sumari del DOGV 4308, del 06-08-2002 (2002/8755)

Notificació de compareixença del procediment abreujat 164/02 del Jutjat Contenciós Administratiu número Huit de València.
-------------------------------------------------------------------------------------------------------------------------

### Dades del document

Número de DOGV
:   4308

Data del DOGV
:   06-08-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/8755


Organisme emissor
:   Conselleria de Sanitat

Tipus de document
:   Anunci

Notificació de compareixença del procediment abreujat 164/02 del Jutjat Contenciós Administratiu número Huit de València. [2002/X8755]
  
No s'ha pogut notificar de manera personal i directa a la senyora Maria Dolores Cánovas Fuentes la citació relativa al concurs de trasllats voluntari per a places de personal no sanitari de la funció administrativa d'institucions sanitàries dependents de la Conselleria de Sanitat, del grup D, auxiliars administratius, publicat en el DOGV núm. 3.922, de 22 de gener de 2001 (PA núm. 164/02 del Jutjat Contenciós Administratiu número Huit de València), i segons que determina l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica ara mitjançant la publicació en el Diari Oficial de la Generalitat Valenciana.
  
?El Jutjat Contenciós Administratiu número Huit de València ha reclamat a esta unitat administrativa l'expedient referent al procediment que es descriu:
  
Referència del tribunal: procediment abreujat núm. 164/02.
  
Recurrent: senyora Desamparados Hervás Hernández.
  
Assumpte: recurs contenciós administratiu (procediment abreujat) interposat contra la Resolució de 25 de febrer de 2002, del director general per als Recursos Humans de la Conselleria de Sanitat de la Generalitat Valenciana, per la qual es desestima el recurs d'alçada interposat pel recurrent contra la publicació del resultat del concurs de trasllats voluntari per a places de personal no sanitari d'institucions sanitàries, efectuada l'11 de març de 2002, de la Direcció General per als Recursos Humans de la Conselleria de Sanitat de la Generalitat Valenciana, sobre l'adjudicació de places d'auxiliar administratiu, grup D.
  
Persones interessades: les que hagen obtingut plaça per motiu del concurs de trasllats voluntari per a places de personal no sanitari de funció administrativa d'institucions sanitàries dependents de la Conselleria de Sanitat, grup D, auxiliars administratius, convocat per Resolució de 27 de desembre de 2000, del director general per als Recursos Humans i Econòmics de la Conselleria de Sanitat, publicada en el DOGV núm. 3.922, de 22 de gener de 2001.
  
Segons que disposa l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit per tal que puguen personar-s'hi en les actuacions judicials en el termini de nou dies, si els convé, en qualitat de demandats, per a la qual cosa hauran d'acudir representats segons que determinen els articles 23.2 i 23.3 de la llei esmentada. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de les resolucions recorregudes?.